CELEX: 31997R1934
Language: da
Date: 1997-10-03 00:00:00
Title: Kommissionens forordning (EF) nr. 1934/97 af 3. oktober 1997 om tredje ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

Avis juridique important

|

31997R1934

Kommissionens forordning (EF) nr. 1934/97 af 3. oktober 1997 om tredje ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien  

EF-Tidende nr. L 272 af 04/10/1997 s. 0014 - 0015

KOMMISSIONENS FORORDNING (EF) Nr. 1934/97 af 3. oktober 1997 om tredje ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 1499/97 (4), fastsat undtagelsesbestemmelser til støtte for markedet for svinekød i denne medlemsstat;på grund af varigheden og videreførelsen af de veterinære og handelsmæssige restriktioner, de spanske myndigheder har indført, er det hensigtsmæssigt, at den støtteordning, der er fastsat i forordning (EF) nr. 913/97, også omfatter udsættersøer, og at antallet af fedesvin, der kan leveres til de kompetente myndigheder, forøges, således at det bliver muligt at videreføre undtagelsesforanstaltningerne i de kommende uger;listen over støtteberettigede zoner i bilag II til nævnte forordning bør tilpasses til den nuværende veterinære situation;en hurtig og effektiv anvendelse af undtagelsesforanstaltningerne til støtte for markedet er et af de bedste midler til at bekæmpe udbredelsen af klassisk svinepest; det er derfor berettiget at anvende bestemmelserne i denne forordning fra den 18. september 1997;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I forordning (EF) nr. 913/97 foretages følgende ændringer:1) I artikel 1 foretages følgende ændringer:a) Der indsættes følgende som stk. 3:»3. Fra den 18. september 1997 kan producenterne på anmodning modtage støtte fra de spanske myndigheder ved levering til disse af udsættersøer henhørende under KN-kode 0103 92 11, med en gennemsnitsvægt pr. parti på 160 kg eller derover.«b) Stk. 3 bliver herefter til stk. 4.2) I artikel 4 indsættes følgende som stk. 5:»5. Den i artikel 1, stk. 3, omhandlede støtte ab bedrift fastsættes efter bestemmelserne i stk. 1, reduceret med 30 %.Støtten beregnes på grundlag af den konstaterede slagtede vægt. Når dyrene kun er vejet levende, multipliceres støtten med en koefficient på 0,78.«3) I artikel 6 indsættes følgende som sidste led:»antal leverede udsættersøer og deres samlede vægt.«4) Bilag I affattes som angivet i bilag I til nærværende forordning.5) Bilag II affattes som angivet i bilag II til nærværende forordning.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 18. september 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 3. oktober 1997.På Kommissionens vegneFranz FISCHLERMedlem af Kommissionen(1) EFT L 282 af 1. 11. 1975, s. 1.(2) EFT L 349 af 31. 12. 1994, s. 105.(3) EFT L 131 af 23. 5. 1997, s. 14.(4) EFT L 202 af 30. 7. 1997, s. 42.BILAG I »BILAG ISamlet maksimalt antal dyr fra den 6. maj 1997:>TABELPOSITION>BILAG II »BILAG III provinsen Lérida, beskyttelseszonerne og overvågningszonerne som fastsat i bilag I og II til den af det catalanske »Generalitat« udstedte bekendtgørelse af 13. august 1997, offentliggjort i »Generalitats« officielle tidende den 22. august 1997, side 10021, og af 19. august 1997, offentliggjort i »Generalitats« officielle tidende den 1. september 1997, side 10344.«